
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS

Szám: 2885-3/2011
Előterjesztést készítette: Horinka László pm. és Kántor Erzsébet testületi üi.

Előterjesztés elkészítésének időpontja: 2011. május 5.
Előterjesztést véleményezi: -

Döntés módja: nyílt szavazás, egyszerű szótöbbség 
Mellékletek: Tájékoztató (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének
2011. május 12-én tartandó munkaterv szerinti ülésére

1. napirendhez

Tárgy: Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII.22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.
Kérem a tisztelt Képviselő-testületet, hogy a tájékoztatót megtárgyalni és elfogadni szíveskedjen.
…/2011. (V. 12.) ÖKT határozati javaslat

Sülysáp Nagyközség Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2011. május 5.


Horinka László s.k.


polgármester
Láttam!

Sülysáp, 2011. május 5.


Tóth Krisztina s.k.

jegyző
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2011. április 14-ei és május 12-ei ülése között 3 testületi döntés végrehajtási határideje jár le, valamint 1 korábbi lejáratú határozat végrehajtása van folyamatban, az alábbiak szerint:

	Határozat száma
	Határozat kelte
	Döntés
	Határidő
	Állapot

	42/2011
	2011-03-21
	Bérleti szerződés meghosszabbítása a Vodafone Zrt.-vel.
	2011-03-21
	A bérleti díj összegét elfogadták, a szerződéskötés folyamatban van.

	39/2011
	2011-03-10
	Szociális bérlakás bérlőkijelölés meghosszabbítása.
	2011-04-30
	végrehajtva

	66/2011
	2011-04-14
	A Vasút u. 58. szám alatti önkormányzati ingatlan bérbeadása.
	2011-05-10
	végrehajtva

	67/2011
	2011-04-14
	A Vasút u. 90. szám alatti önkormányzati ingatlan bérbeadása.
	2011-05-10
	végrehajtva


II. Tájékoztató az előző ülés óta történt fontosabb eseményekről
A 2011. április 14-i Képviselő-testületi ülés óta a következő fontosabb események történtek:

2011. április 13-án folytatódtak a megbeszélések a MÁV Zrt. és Önkormányzatunk között a szőlősnyaralói vasúti megállóhely és a sülysápi vasútállomás felújításának ügyében. Az elkészült felújítási terveket az április 14-én megtartott Képviselő-testületi ülésen bemutattam.

2011. április 14-én részt vettem a KÖZVIL Zrt. által szerevezett konferencián és részvényátadó rendezvényen Budapesten. A konferencia a LED-es közvilágítást, mint energiahatékony megoldást helyezte a középpontba és ebben a témakörben hangzottak el előadások.

2011. április 18-án a szőlősnyaralói P+R parkolók tervezésével kapcsolatos megbeszélésen vettem részt Budapesten. A megbeszélés célja az volt, hogy a lehetőségek figyelembevételével megnyugtató megoldás szülessen a leendő parkoló területén képződő csapadékvíz-elvezetésére, -kezelésére.

2011. május 2-án állampolgársági eskütételre került sor. Ennek azért van különös jelentősége, mert most tette le az állampolgársági esküt Sülysápon az első olyan személy, aki már az új, egyszerűsített eljárás keretében kezdeményezte a magyar állampolgárság megszerzését.

2011. május 5-én egy állami cég képviselőjével folytattunk megbeszélést egy (második) távközlési hálózat sülysápi kiépítésének lehetőségéről. 

Horinka László s.k.


polgármester
Láttam! 

Tóth Krisztina s.k.

